Младен Исаев
Родина

chitanka.info

Имам хубава Родина.

Тя е слънчева градина

със широки равнини

и високи планини.

Из планинските горички,

тичат весели сърнички,

между буките зелени

бродят пъргави елени.

Пролет дойде ли, тогава

всяко клонче разцъфтява,

вятър листите люлее,

славейче в гората пее.

Аз обичам и полето,

и горите, и небето —

мила ми си, Татковино,

моя българска Родино!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.